15α. ΒΑΣΙΛΙΚΟΝ ΔΙΑΤΑΓΜΑ της 19/30 Σεπτ. 1953 (ΦΕΚ Α΄ 272) Περί του Υπηρεσιακού Συμβουλίου του ΟΛΠ. Έχοντες υπ’ όψιν τας διατάξεις του άρθρ. 35 του Συντάγματος εν συνδυασμώ προς το άρθρ. 18 του δια του Νόμ. 1630 κυρωθέντος Α.Ν. 1559/1950 «περί Οργανισμού Λιμένος Πειραιώς» ως αντικατεστάθη δια του άρθρ. 6 του Νόμ.2323/1953 και τας παρ. 1 και 2 του άρθρ. 3 του Νόμ. 1811/1951 «περί κώδικος καταστάσεως δημοσίων διοικητικών υπαλλήλων», ιδόντες την υπ’αριθ. 438/53 σύμφωνον γνωμοδότησιν του Α.Σ.Δ.Υ . και την υπ’ αριθ. 454/1953 πράξιν του Συμβουλίου Επικρατείας, προτάσει των Ημετέρων επί των Δημοσίων Έργων και Οικονομικών Υπουργών, απεφασίσαμεν και διατάσσομεν: Άρθρον μόνον.-1.Συνίσταται παρά τω Οργανισμώ Λιμένος Πειραιώς Υπηρεσιακόν Συμβούλιον αποτελούμενον: Περί της συγκροτήσεως του Υπηρεσιακού Συμβουλίου του Ο.Λ.Π. βλ. ήδη άρθρ. 37 Ν.Δ. 4544/1966 (κατωτ. αριθ. 33). 2.Προκειμένης κρίσεως υπαλλήλου ανωτέρου ή  ισοβάθμου των εκ των μονίμων υπαλλήλων  του Οργανισμού Μελών του Υπηρεσιακού Συμβουλίου δεν δύνανται να μετέχωσι του Συμβουλίου οι εκ των μελών αυτού μονίμων υπαλλήλων του Ο.Λ.Π. τυγχάνοντες κατώτεροι ή νεώτεροι κατ’ αρχαιότητα του κρινομένου. Εν τοιαύτη περιπτώσει το Υπηρεσιακόν Συμβού(Αντι της σελ 271(β) Σελ. 271(γ) 293-041 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) 20.Δ.δ.14-15α λιον θεωρείται νομίμως συγκεκροτημένον παρόντος του Προέδρου και τριών τουλάχιστον μελών δια δε την λήψιν αποφάσεως ή έκδοσιν γνωμοδοτήσεως απαιτείται απόλυτος πλειοψηφία των παρόντων. Προκειμένου περί κρίσεως υπαλλήλων μη εχόντων βαθμολογικήν αντιστοιχίαν, λαμβάνεται υπ’ όψιν δια την εφαρμογήν της παρούσης διατάξεως ο βασικός μισθός αυτών. 3.Ως Γραμματεύς του Συμβουλίου μετέχει ο Τμηματάρχης Προσωπικού του Οργανισμού και τούτου κωλυομένου έτερος υπάλληλος της Διευθύνσεως Διοικητικού οριζόμενος υπό του Γενικού Διευθυντού. 4.Κατά τα λοιπά έχουσιν εφαρμογήν αι διατάξεις των παρ. 3,4,5 και 6 του άρθρ. 8 του Κώδικος Δημοσίων Υπαλλήλων. 5.Η συγκρότησις του Υπηρεσιακού Συμβουλίου ενεργείται ανά διετίαν δι’ αποφάσεως του Υπουργού Δημοσίων Έργων. 6.Τας προτάσεις επιβολής πειθαρχικών ποινών εισάγει ενώπιον του Πειθαρχικού Συμβουλίου ο Γενικός Διευθυντής του Οργανισμού. Εις το Ημέτερον επί των Δημοσίων Έργων Υπουργόν ανατίθεμεν την δημοσίευσιν και την εκτέλεσιν του παρόντος Δ./τος

[Source: greek_legal_code_raptarchis | Tokens: 2080]